《八美诗八章章八句美同馆八君子也分携眷恋聊宣别情云尔 其八 王太史》
明代·黄佐

兰陂何温温，璠玙美无度。遇事类迟钝，潜心绝驰鹜。

六籍究万微，绩学日宏富。燕郊独送远，离情满豪素。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。